Ilesia de Sant Fertús de Barós

A ilesia de Sant Fertús de Barós ye una ilesia d'estilo romanico, d'o sieglo XII, construita en o lugar de Barós, d'o municipio de Chaca, en a comarca d'a Chacetania, en Uesca (Aragón). Historia En 1063 a ilesia de Sant Fertús fue cedita a la seu de Sant Pero de Chaca, y en 1083 Sancho Remíriz cedió tot o lugar ta sostener l'albergue de pelegrins de Chaca. Descripción Ye una ilesia que tien nomás una nau, con un abside semicercular y un presbiterio atrofiato. En o sieglo XVI se le anyadió una capiella en o costato d'o Evanchelio, y en o sieglo XVIII una torre de planta cuadrata de dos pisos, una loncha y una sacristía, eliminatos en zaguera restauración. Ye construita con piedra picata, con bellas aperturas ta a suya iluminación y dos puertas d'acceso: l'antiga portalada meridional, con arco de meyo punto, y a puerta d'acceso actual, que ye acabeceroata. L'abside tien un friso de nueu arquiellos lombardos ciegos y d'atros elementos mas propios d'o estilo arquitectonico d'o romanico chaqués. Protección legal O 22 de marzo de 2002 o Gubierno d'Aragón declaró a ilesia de Sant Fertús de Barós como Bien d'Intrés Cultural. Bibliografía (es) Cobreros, Jaime: Las rutas del románico en Espanya. Volumen II: Aragón, Catalunya, Navarra, País Vasco y La Rioja, Grupo Anaya, S.A., Madrit, 1ª edición, marzo de 2004, ISBN 84-9776-112-X. Vinclos externos (es) Texto d'a declaración d'a ilesia como Bien d'Intrés Cultural por o Gubierno d'Aragón. (es) A. García Omedes: A ilesia de Sant Fertús de Barós en RomanicoAragonés.com. Referencias